text: Vindmølle med fut i
  08 januar 2014 kl. 05.19
  Der gik tirsdag aften ild i en 45 meter høj vindmølle i Skærbæk ved Tønder og først klokken fem onsdag morgen var de sidste gløder gået ud.
  - Brandfolkene kunne ikke komme højt nok op i den brændende vindmølle, så de valgte blot at vente på at branden gik ud af sig selv, fortæller Bjørn Pedersen, vagtchef hos Syd- og Sønderjyllands Politi til TV SYD.
  Hjemmeværnet har hele natten holdt vagt ved den brændende vindmølle på Gyvelvej i Skærbæk, hvor der blev spæret af omkring møllen.
  Det skete for undgå, at forbipasserende og nysgerrige skulle komme til skade, hvis der styrtende brændende genstande ned fra møllen eller hvis branden skulle få den til at løbe løbsk, så vingerne rev sig løs.
  Der blev slået alarm klokken 20.55 og det er teorien at branden er opstået ved en fejl i møllens teknik. Det skal undersøges nærmere i løbet af i dag.
  